Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 709/10/4401	Komárno, 21.6.2013
EEČ : 2-30-132-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 2 písmeno a Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 7.4.2011, spisová značka 2 Pv 709/10/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo vedené na skutkovom základe, že obvinený XXXXX dňa 23. novembra 2010 v čase okolo 15.30 hod. v XXXXX na ulici XXXXX neoprávnene vnikol do bytu číslo XXXXX nachádzajúceho sa na siedmom poschodí obytného domu číslo XXXXX vo vchode číslo XXXXX, ktorého vlastníkom je XXXXX spolu s manželom XXXXX, tým spôsobom, že potom, čo XXXXX otvorila dvere bytu XXXXX, ktorého dobrovoľne do bytu pustila, zo schodišťa priskočil obvinený XXXXX, ktorého XXXXX odmietla do bytu vpustiť, následne nato ju obvinený XXXXX chytením pod krk sotil k stene a tak vošiel do bytu. 

Uznesením prokurátora Okresnej prokuratúry Komárno zo dňa 7.4.2011, spisová značka 2 Pv 709/10/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Obvinený XXXXX bol dňa 31. decembra 2010 uznesením vyšetrovateľa Policajného zboru na Okresného riaditeľstva Policajného zboru v XXXXX, Odboru kriminálnej polície obvinený pre prečin porušovania domovej slobody podľa § 194 odsek 1, odsek 2 písmeno a) Trestného zákona. 
	Uvedené trestné stíhanie bolo uznesením prokurátora Okresnej prokuratúry Komárno podmienečne zastavené podľa § 216 odsek 1 Trestného poriadku a podľa § 216 odsek 2 Trestného poriadku bola obvinenému určená skúšobná doba dvadsaťštyri mesiacov, ktorá začala plynúť od právoplatnosti uznesenia o podmienečnom zastavení trestného stíhania, teda skúšobná doba obvinenému trvala od  19. apríla 2011 do 19. apríla 2013.
	V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.
	Po uplynutí skúšobnej doby bol zabezpečený odpis z registra trestov na obvineného a dožiadaniami podľa § 3 odsek 1 Trestného poriadku zameranými na zistenie,  či sa obvinený počas skúšobnej doby dopustil priestupku alebo iného protiprávneho konania boli oslovené príslušné orgány, a to Obvodný úrad, Odbor všeobecnej vnútornej správy XXXXX, Mestský úrad XXXXX a Obvodné oddelenie Policajného zboru XXXXX.
	Z obsahu doručených listín bolo zistené, že v priebehu skúšobnej doby obvinený viedol riadny život, nedopustil sa žiadneho trestného činu ani priestupku, ktorý by odôvodňoval rozhodnúť o pokračovaní v trestnom stíhaní a negatívne poznatky o ňom nie sú známe. Možno teda konštatovať, že obvinený viedol riadny život počas celej skúšobnej doby.
	Vzhľadom na to, že u obvineného boli splnené zákonné podmienky vyslovenia, že sa v skúšobnej dobo podmienečného zastavenia trestného stíhania osvedčil, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Jozef Puťoš
prokurátor